“Manchester Siti” safarda “Everton”ni mag‘lub etib, Angliya Kubogi yarim finaliga chiqdi

Futbol bo‘yicha Angliya Kubogining chorak finalidan o‘rin olgan ikki o‘yin 20-mart, shanba kuni bo‘lib o‘tdi.

“Manchester Siti” mehmonda “Everton” bilan bahs olib bordi. Uchrashuv yakunlanishi arafasida Ilkay Gundo‘g‘an va Kevin de Bryuyne tomonidan urilgan gollar “shaharliklar”ga g‘alaba keltirdi.
“Bornmut” esa “Sauthempton”ga yirik hisobda yutqazib, musobaqa bilan xayrlashdi.
Shu tariqa “Manchester Siti” va “Sauthempton” musobaqaning yarim finaliga yo‘l oldi.
Keyingi yarim finalchilar 21-mart kuni bo‘lib o‘tadigan “Chelsi” — “Sheffild Yunayted” va “Lester” — “Manchester Yunayted” uchrashuvlaridan keyin ma’lum bo‘ladi.
Angliya Kubogi
Chorak final
20-mart, shanba
Gollar: 0:1 – 84 Gundo‘g‘an, 0:2 – 90 de Bryuyne.
“Everton”: Joau Virjiniya, Din, Godfri, Mina, Koulmen, Andre Gomesh, Allan, Sigurdsson, Holgeyt (Ivobi, 87), Risharlison, Kelvert-Lyuin.
“Manchester Siti”: Steffen, Lyaport, Ruben Diash, Uoker, Zinchenko, Fernandinyo, Bernardu Silva (Mahrez, 64), Foden, Gundo‘g‘an (Rodri, 90), Sterling (de Bryuyne, 80), Gabriel Jezus.
Ogohlantirishlar: Allan (23), Fernandinyo (57), Andre Gomesh (75).
Gollar: 0:1 – 37 Jenepo, 0:2 – 45 Redmond, 0:3 – 59 Redmond.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!